《青玉案（子寿父）》
宋代·刘清之

江南十月春风早。见枝上、梅英小。爱日初升清雾晓。绣筵中启，小图高挂，膝下斑衣烧。

今年献寿多欢笑。弄玉新将二雏好。此曲尊前何所祷。十分康乐，十分强健，一树壮棒老。

作者简介：刘清之，[公元？年至一一九o年左右]字子澄，江西临江人。生年不详，约卒于宋光宗绍熙元年。受业于兄靖之。甘贫力学，博极书传。绍兴二十七年，（公元一一五七年）举进士第。历知宜黄县。周必大荐于孝宗，得召对，改太常主簿。除通判鄂州，改衡州。光宗即位，起知袁州。适清之疾作，犹贻书执政论国事。初，清之欲应博学宏词科，及见朱熹，尽取所习焚之，慨然有志于义理之学。清之著有曾子内外杂篇、训蒙新书、外书、戒子诵录、庄总录、祭仪、诗令书、续说苑、文集、农书等，并传于世。